so, ich hans also irgendwaenn doch no gschafft us Buenos Aires usez'cho. Schwaer ischs mer gfalle, aber irgendwaenn muemer au choenne Tschau saege.    ich han also mini  siebe Sache packt und mich uf de Weg in Suede vo Argentinie, nach El Calafate gmacht.  Ich bin oeppe 45 Stund underwaegs gsi. Alles mitem Bus...  aber de bus isch da z'Argentinie zum Glueck wie es Flugi, ich han staendig z'aesse uebercho (warms!!!) und es isch immer etweder Musig oder en film gloffe. Es haet Wii, heisse Tee und Kaffi ghae und sogar waermi deckene zum schlafe.  Gmuetlicher hets also noed choenne sii. Es hett nur chli weniger lang choenne gah.  Aber was mich nacher z'El Calafate erwartet haet isch's waert gsi   .  ich bin detabergreist zum de Perito Moreno Gletscher psueche. En wunderschoene Gletscher... zerscht muei saege, dases da z'argentinie jetzt langsam Winter wird und je me in Suede mer gaht, deto chelter wirds. Es isch gruuusig chlat gsi. Bin scho ascht nuemm dra gwoehnt gsi. und di frisch Luft haet eim nach soo langem Ufenthalt z'Buenos Aires (schoeni, aber chli dreckii stadt) au wiederemal guet tah.  S'Hostel isch au aecht oeppis gsi. Wunderschoen und ame wunderschoene ort... mer haet ueber s'ganze Dorf und ueber de wunderschoen Seeinegseh. Mer gsehts ja uf de fotene.  Im Hostel han es paar liebi luet kaennglernt. wie immer... Ide Hostel findet mer immer wieder es dihei. Das isch no schoen. Han sogar wiedermal chli Schwiizerduetsch choenne rede.    Hauptgrund detabe z'gah isch also de Gletscher gsi. Wunderschoene Gletscher. Waenner  mal d'moeglichkeit haend dethaere zgah, daenn soetteder das umbedingt mache.  natuerlich chamer da jeenschti Toure mache.